**LOS kjøper Enfo Nordic**

(Kristiansand 28.04.2015) **For å forsterke den nordiske satsingen innen forbrukerfleksibilitet og energieffektivisering kjøper LOS AS selskapet Enfo Nordic AS. Overtagelsen skjer 1. mai, og LOS vil fra samme dag tilby tjenester innen forbrukerfleksibilitet og energieffektivisering i hele Norden.**

- Ved å overta selskapet får LOS sikret seg noen av de ypperste hodene i Norge knyttet til forbrukerfleksibilitet og energistyringssystemer, sier Steffen Syvertsen, styreleder i LOS.

**Teknisk kompetanse + markedsmakt**

Etter oppkjøpet vil LOS Energy tilby bedriftskunder tjenester basert på aktiv styring av forbrukerfleksibilitet, en felles desk for fysisk markedsoperasjon og energistyring i kombinasjon med mer tradisjonelle strømleveranser.

De to selskapene, som blir samlokalisert hos LOS Energy på Lysaker, har hatt et tett samarbeid siden våren 2014, men ser at for å møte et nordisk marked står man sterkere fullt integrert.

- Vår organisasjon består hovedsakelig av personer med svært teknisk bakgrunn. Gjennom mange år har vi forsket, testet og implementert systemene våre, men vi har aldri hatt tilstrekkelig markedskraft til å løfte løsningene til neste nivå. Det får vi nå sammen med LOS, sier John Arild Raaen, daglig leder i Enfo.

**Alene med nordisk løsning**

- Enfo Nordic har unik kompetanse knyttet til løsninger som kan dempe investeringsbehovet i eksisterende nett og stabilisere kraftleveransen. Ved å integrere deres tekniske løsninger med vår markedsstrategiske tilnærming kan LOS, som den eneste nordiske Energipartneren, tilby større bedrifter å koble ut strømmen i korte perioder for så å selge den tilbake til de som har ansvar for nettet, sier Steffen Syvertsen, som også peker på at selskapet er i tett dialog med Statnett og NVE for å videreutvikle anvendelsesområdet knyttet til forbrukerfleksibilitet.

**For ytterligere informasjon kontakt:**

John Arild Raaen, daglig leder i Enfo Nordic, mob. 949 82 482

Thorbjørn K. Laundal, Markeds- og kommunikasjonsdirektør LOS, mob. 917 48 926

**Fakta om LOS:**

* [LOS AS](http://www.los.no/) er den største strømleverandøren, målt etter volum, i det norske bedriftsmarkedet, og tredje størst i privatmarkedet. LOS er et heleid datterselskap av Agder Energi.
* I 2014 omsatte selskapets 65 ansatte for 3,2 milliarder kroner.
* Hovedkontoret ligger i Kristiansand med regionskontorer i Arendal og Lysaker utenfor Oslo.
* LOS har i flere år ligget helt i toppen på nasjonale kundeservice- og tilfredshetsundersøkelser.
* Selskapet er [Miljøfyrtårn-sertifisert](http://www.miljofyrtarn.no/) og tilbyr opprinnelsesgaranti til privat- og bedriftsmarkedet.